el en kk ky ru ru ky ky ru ru ru bg ru ru ru en hbs_cyr ru ky hu ky ru ru ru ky ky be ky ky ky kk ky ru ru ky ky ky tt ky ky ky ky ky ru ru ky ru ky ky ky ru ky tt ky ky ky ky ky ky ru el ru ky ru ky ru ru ru ky ru ky ru ru ru ru ru ru ru bg ky ru ky ru ky ru ky ru ru ky ru ky ru ky ru ky ru av ru ru ru tt ru ky ru kk ru ky ru ky ru ru ru kk ru ru ru en ru
"Агым", 15.05.09 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Статус эмес, аз күндө мандаттан да...
Юстиция министрлиги "КР ЖК депутатынын статусу жөнүндөгү" мыйзамга өзгөртүүлөрдү жана толуктоолорду киргизүү сунушун жөнөттү. Мисалы, депутат кайсы бир маселе боюнча тиешелүү жерге кат жүзүндө суроо менен кайрылса, тиешелүү жер белгиленген мөөнөттө жооп бере албаса, андай чиновник парламентке чакырылып, депутаттар алдында жооп берчү. Эми минтип "кызыл килемге" чакырбай эле койсоңор дегенди сунуштап жатат Юстиция министрлиги. Дагы мыйзамдын 13-статьясынын үчүнчү пункту жокко чыгарылса дешет. Минюст ошентип депутаттарды колго чаап, бирок депутаттык полномочиеңер бүтсө, дараметиңер туура келсе мамлекеттик кызматка конкурс жок эле бара аласыңар демиш болуп, калп эле чекеден сылаптыр.
Өлкөнүн Социалдык фонду зарыл жана керектүү иш алып барып жатканын эч ким жокко чыгарбаса керек. Аталган фонддун бизнес-ассоциациялардын улуттук альянсы менен пикир келишпестиги өткөн жылдын ортосунда башталган. Альянс жетекчиси Улук Кыдырбаевдин айтымында, алар Соцфонд менен өз ара тил табыша албаган соң, эми Башкы прокуратурага, парламентке жана өкмөткө кайрылууну чечишкен. Талаш төркүнү мында, Соцфонд ишкана же фирмада иштеген ар бир кызматкер үчүн камсыздоо взносторун төлөөдөн тышкары, физикалык же юридикалык жактардын да өзүнчө камсыздоо взносторун милдеттүү төлөтүүгө аракет кылууда. Бирок бизнесмендер мыйзам боюнча патент негизинде иш алып барган ар бир ишкер камсыздоо полисин каалоосу боюнча гана алат дешүүдө.
Айтканыңарды аткарсаңар эле далай үнөм болмок
Энергетика жана отун ресурстар министри Ильяс Давыдов бу тармакты туңгуюкка кептеген үч жагдай бар деди. Алар: суунун бир калыпта акпаганы, электрди пайдалануу багыты өзгөргөнү, суу агызуу көлөмүнүн өзгөрүшү. Илгери жарыктын 65 пайызын өнөржай тармагы, 16 пайызы элге жумшалса, азыр булардын орду алмашты. Өкмөт башчы И.Чудинов болсо энергетика тармагына үнөмдөө иштери жакшылап жүргүзүлсө, жоготууга кетип аткан энергиянын 25 пайызын сактоого болот деди. Үнөмдөлсө 550 миң тонна отунга сеп болот. Антсе минтет эле, минтсе антет эле деп эсептегенге кыйынбыз, бирок ошону жасабай жатпайбызбы.
Асылы да, азабы да көп алтын
Кумтөрдө ушу жылдын биринчи кварталында 1960 кг алтын казылган. Ушу убакыт ичинде салык түрүндө 491,3 млн. сом төлөмдөр казынага түшкөн. Алтынды сатуудан ушул эле убакыт ичинде 57,3 млн. доллар киреше түшкөн. Бирок мурдагыга салыштырмалуу рудада алтын азайып баратканы, эксплуатациялык жана башка чыгымдар көбөйүп баратат. Өткөн жылга салыштырмалуу быйылкы биринчи кварталда алтын көлөмү азыраак өндүрүлгөн.
Кол телефонго кол салгандар
Бишкек шаарынын жашоочусу Г.Кушбакова 13-майда укук коргоо бөлүмүнүн кызматкерлерине арыз менен кайрылган. 12-май күнү саат 22лер чамасында Фучик көчөсүндө кетип бараткан он төрт жаштагы инисин белгисиз азиат улутундагы эки жигит коркутуп, кол телефонун тартып алышкан экен. Ленин РИИБинин изкубарлары арыз түшөрү менен 16 жаштагы эки жигитти кармашып, суракка алганда күнөөлөрүн моюндарына алышып, тоноп алган кол телефондорун кайрып беришкен.
Үстүбүздөгү жылдын 20-мартында кечки саат он бир жарымдар чамасында Бишкек шаарынын Сыдыгалиев көчөсүндө жайгашкан павильондордун бирине азиат улутундагы эки жигит кирип, сатуучуну коркутуп-үркүтүп 5000 сомун, эки уюлдук телефонун жана бирдик жүктөлгөн 1100 сомдук карточканы алып караңгыга сиңип жок болушкан. Жакында Бишкек шаарынын Туңгуч кичирайонунун жашоочусу, 23 жаштагы К.М. кармалып, актанып отурган кези.
11-январда Кара-Суу РИИБинин изкубарларына 40 жаштагы С.Маматов кечки саат сегиздер чамасында кимдир-бирөө уруп-сабап, 12 250 сомун тартып алгандыгын айтып арызданган. Жакында ошол эле райондун тургуну, 20 жаштагы Б.Т. кармалды. Ал эми ошол эле январь айында Манас районунун Покровка айылынын тургуну Ж.Абдрахманов кечинде белгисиз азиат улутундагы жигит башындагы норка тумагын жулуп кеткендигин айтып милицияга кайрылган. Жакында мурда уурулук үчүн бир нече жолу соттолуп келген отуз жаштагы Ч.Б.милициянын колуна түштү.
Баягы эле "Хизб-ут Тахрир"
13-майда Ош шаарынын укук коргоо кызматкерлери тарабынан диний экстремисттик уюм "Хизб-ут Тахрирдин" китептерин, кагаздарын таратып жүргөн 36 жаштагы Т.И. кармалды.
4-март күнү Бишкек шаарынын тургуну А.Бекиева эртең мененки саат сегиздер чамасында үйүнөн чыгып кеткен 32 жаштагы агасы Б.Бекиев дайынсыз жоголгондугу тууралуу милиция кызматкерлерине кайрылган. Ленин райондук ички иштер бөлүмүнүн изкубарлары үйүнө келбей дайынсыз жүргөн Б.Бекиевди аман-эсен таап, тынчсызданган туугандарынын колуна тапшырды.
Жыл сайын жазгы жаан-чачындан өлкө жапа чегет. Түштүк аймакта 15-майга чейин сел жүрүү, жер көчүү коркунучу бар экенин эске алган Өзгөчө кырдаалдар министрлиги ар кандай кырсыкка камдуу турат. Өзгөчө кооптуу аймак катары Сузак жана Лейлек райондорун айтууга болот. Анткени селдин алдын алуу боюнча бул райондордо даярдык иштери алгылыктуу жүргүзүлгөн эмес. Эмнеси болсо да кудай сактасын. Табигат каарына алса, селдин кандай болорун Тажикстандагы окуялар көрсөттү. Андыктан кооптуу аймакта жашагандар өздөрүнө сак болуп, абайлаганы жакшы.
Кыргызстан баңгизатынын жолу экендиги дагы бир жолу ырасталды. Баңги соодасын көзөмөлдөө боюнча агенттиктин кызматкерлери баңгизат ташуу боюнча алектенген кылмыштуу топтун мүчөсү Анатолий Ачкасовду колго түшүрдү. Ал 29 килолук героинди Кыргызстандан Казакстанга алып баратканда кармалган. Тартып алынган героиндин баасы Россияга жетсе 1 млн. доллар турары айтылат. Героин Ооганстанда жасалган. Азыр колго түшкөн баңгичабарманга көмөк көрсөткөн кишилер изделип жатат. Карап көрсөң, баңгизат ташыгандар көп кармалып жатканы менен, аягы тыйылбаган себеби, дагы эле жашыл сөлкөбөй. Бул үчүн киши тозоктон да кайра тартпайт тура.
Ноокат окуясы Жогорку сотто
Өткөн жылдын 1-октябрында Орозо айт күнү Ноокат районунун борборундагы аянтта массалык башаламандыкты уюштуруп, райакимчиликтин имаратын ташбараңга алган 22 адамды Ноокат райсоту 9 жылдан 20 жылга чейин эркинен ажыраткан. Бул өкүмдү облсот да күчүндө калтырган эле. Соттолгондор буга канааттанбай Жогорку сотко кайрылышкан. Кечээ Жогорку сот бул арызды кароону баштады. Эми алардын кийинки тагдыры кандайча чечилет, ал Жогорку соттун амиринде. Камалгандардын жактоочулары, туугандары, укук коргоочулар акыйкат чечимди күтүп Жогорку сот алдында турушат. Бирок тигилерге мамлекеттин түзүлүшүн өзгөртүүгө чакырык таштады деген оор күнөө тагылган.
Алты саны аман жигит неге шал болду?
Депутат Санжарбек Кадыралиевди атып өлтүрдү деген шек менен Коопсуздук комитетинин абагында жаткан Алтынбек Итибаев тилден калып, шал болгонун анын адвокаты Токтогул Абдиев коомчулукка жар салды. А.Итибаев ушундай абалда жатса да ага эч ким тийиштүү жардамды көрсөтпөй жатыптыр. Балким чын эле Санжарбекти аткан болсо, арбагы көзүнө көрүнүп жатабы дегендер да жок эмес. Бирок бул боюнча атайын органдар эч кандай маалымат берген жок. Сага эмне болду деген кишиге көзүнөн жаш кылгырткандан башка жооп бербейт имиш. Эмнеси болсо да дарыгерлер Алтынбектин ден соолугуна кам көрүп, соттук кароодо жооп бергидей деңгээлге жеткирүүгө тийиш.
Бүгүн саат 18.00 до Арсен Өмүралиев атындагы шаардык драма театрында "Наваждение" аттуу жаңы спектаклдин (абсурд комедия) бет ачары өтмөкчү. Көргөн да, көрбөгөн да арманда. Жалган дүйнөдө жашаган адамдын баары сынактан өтүп өмүр сүрөт. Адамдын чыныгы мүнөзүн билгиң келсе, бийлик, байлык менен сына дейт эмеспи. Спектаклдин каармандары да жакырчылыктан өлүмдүн босогосун аттоого жетишет. О дүйнөгө бир кадам калганда аларга капыстан… окуя кандай өнүгүп, каармандардын миң түркүн кубулганын өз көзүңүздөр менен көрүңүздөр. Койгон режиссеру Тажикстандын эмгек сиңирген артисти Султон Усмонов.
Экономика жана соода министри Акылбек Жапаров бардык билдирүүлөрүн экономиканын тили менен сүйлөп, айткандарын фактылар менен ырастаганын угуп жүрөбүз. Анан ошентип сүйлөп атып, Кыргызстандын банк секторунан капиталдардын кайдадыр агып жатканы жөнүндө билдирүү жасап ийет. Бирок, 13-майда өткөн өкмөт жыйынында бул маалыматты Улуттук банктын төрагасы М.Алапаев "А.Жапаров бул маалыматты кайсы негизде айтып жатат?" деген суроону кабыргасынан койду. Буга кошумча, банктык капитал кайдадыр акпай эле, 35 пайызга көбөйгөнүн, бул 2 млрд. сомду түзөрүн өкмөт мүчөлөрүнө билдиргенде, премьер-министр Чудинов Алапаевди колдоп, Жапаровду жаман көзү менен карап, билдирүү жасардан мурда текшерүү керектигин кыйытып өттү.
Акыркы кезде А.Жапаров президентти жерге-сууга тийгизбей мактап, "Кумтөр боюнча түзүлгөн келишимди А.Атамбаев экөөбүз ойлонгон эмес экенбиз, президент бизге өлкөнү өнүккөн 50 мамлекеттин катарына кошосуңар деп тапшырма берген, ошонун үстүндө иштеп жатабыз" деп ж.б. экономикалык көрсөткүчтөрдү артынан куугун келгендей сүйлөгөнү коомчулуктун шектенүүсүн жаратты.
кыргыз тилиндеги гезит "Агым"
email • архив • редакция
ШАЙЛООГО 68 КҮН КАЛДЫ
Азаттык эйфориясынан армандуу сазга
"Опузадан коркконумдан президенттин уулу деп ойлогом"
Күрпсай, Ташкөмүр, Үчкоргон, Шамалдысай унутулдубу?
Фильтр тамеки, күл аралаш келген сөөк
Денеге кирген кене, табыптын шакшагы
"Акжол" үчүн 600 миң доллар берген эмесмин"
Түсү ийги кишинин жолу да тегизби?
Дан менен чар качан иргелет?